CELEX: 32020R0404
Language: lv
Date: 2020-03-12 00:00:00
Title: Komisijas Īstenošanas regula (ES) 2020/404 (2020. gada 12. marts), ar kuru groza Regulu (EK) Nr. 594/2009 par atsevišķu preču klasifikāciju kombinētajā nomenklatūrā

17.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 80/1
               
            
         KOMISIJAS ĪSTENOŠANAS REGULA (ES) 2020/404
         (2020. gada 12. marts),
         ar kuru groza Regulu (EK) Nr. 594/2009 par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Ar Komisijas Regulu (EK) Nr. 594/2009 (2) ražojums, kas aprakstīts rindā, kas atbilst minētās regulas pielikuma tabulas 1. ierakstam un sastāv no vinilidēnfluorīda un heksafluorpropilēna kopolimēra pirmformas veidā, ir klasificēts ar KN kodu 3904 69 90.
                  
               
                     (2)
                  
                  
                     Ar Komisijas Regulu (ES) Nr. 861/2010 (3) KN kodu “3904 69 90 citādi” aizstāja ar KN kodiem “3904 69 20 Fluorelastomērs FKM” un “3904 69 80 citādi”, lai ieviestu īpašu KN kodu fluorelastomēriem FKM.
                  
               
                     (3)
                  
                  
                     Ar Komisijas Īstenošanas regulu (ES) Nr. 441/2013 (4) Regulas (EK) Nr. 594/2009 pielikumā KN kods 3904 69 90 tika aizstāts ar KN kodu 3904 69 80. Pretrunā vispārējam noteikumam, ka priekšroku dod pozīcijai, kurā ir konkrētāks preces apraksts, nevis pozīcijām, kurās preces apraksts ir vispārīgāks, tika saglabāta ražojuma, kas aprakstīts rindā, kura atbilst Regulas (EK) Nr. 594/2009 pielikuma tabulas 1. ierakstam, klasifikācija kategorijā “citādi”.
                  
               
                     (4)
                  
                  
                     Tādi ražojumi, kas aprakstīti rindā, kura atbilst Regulas (EK) Nr. 594/2009 pielikuma tabulas 1. ierakstam, ir jāklasificē ar īpašo KN kodu 3904 69 20“Fluorelastomēri FKM”, bet ne apakšpozīcijā “citādi”.
                  
               
                     (5)
                  
                  
                     Tāpēc Regulas (EK) Nr. 594/2009 pielikuma tabulā 1. punkta rinda būtu jāsvītro.
                  
               
                     (6)
                  
                  
                     Ir lietderīgi noteikt, ka saistošo izziņu par tarifu, kas izdota, pamatojoties uz Regulu (ES) Nr. 594/2009, attiecībā uz precēm, uz kurām attiecas šī regula, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (7)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 594/2009 groza šādi:
            
                        1)
                     
                     
                        regulas 2. pantam pievieno šādu punktu:
                        “Saistošo izziņu par tarifu, kas izdota saskaņā ar šo regulu, kurā grozījumi izdarīti ar Īstenošanas regulu (ES) Nr. 441/2013, attiecībā uz precēm, kuras aprakstītas šīs regulas pielikuma tabulas 1. punkta (1) slejā, tās redakcijā, kas pieņemta 2009. gada 8. jūlijā, var turpināt izmantot saskaņā ar Regulas (ES) Nr. 952/2013 34. panta 9. punktu trīs mēnešus no 2020. gada 6. aprīļa.”;
                     
                  
                        2)
                     
                     
                        regulas pielikuma tabulā svītro 1. punkta rindu.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. martā
            
               
                  Komisijas
               
               
                  un tās priekšsēdētājas vārdā –Nodokļu politikas un muitas savienības
               
               
                  ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Komisijas 2009. gada 8. jūlija Regula (EK) Nr. 594/2009 par atsevišķu preču klasifikāciju kombinētajā nomenklatūrā (OV L 178, 9.7.2009., 14. lpp.).
         
            (3)  Komisijas 2010. gada 5. oktobra Regula (ES) Nr. 861/2010, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 284, 29.10.2010., 1. lpp.).
         
            (4)  Komisijas 2013. gada 7. maija Īstenošanas regula (ES) Nr. 441/2013, ar ko groza vai atceļ dažas regulas par preču klasifikāciju kombinētajā nomenklatūrā (OV L 130, 15.5.2013., 1. lpp.).